അസലങ്കരജപക്സെ വെടിക്കെട്ട് മിന്നുന്ന അര്ധ സെഞ്ചുറികള് ബംഗ്ലാ കടുവകളെ തുരത്തി ലങ്കന് വിജയക്കുതിപ്പ് 172 റണ്സ് വിജയലക്ഷ്യം ഏഴ് പന്ത് ശേഷിക്കെ മറികടന്നത് അഞ്ച് വിക്കറ്റിന് ഷാര്ജ: ട്വന്റി 20 ലോകകപ്പ് സൂപ്പര് 12 മത്സരത്തില് ബംഗ്ലാദേശിനെ അഞ്ചു വിക്കറ്റിന് തകര്ത്ത് ശ്രീലങ്ക. ബംഗ്ലാദേശ് ഉയര്ത്തിയ 172 റണ്സ് വിജയലക്ഷ്യം ഏഴ് പന്തുകള് ശേഷിക്കെ ലങ്കന് ബാറ്റിങ് നിര മറികടന്നു. 49 പന്തില് 80 റണ്സ് എടുത്ത ചരിത് അസലങ്ക, 31 പന്തില് 53 റണ്സ് നേടിയ ഭാനുക രജപക്സെ എന്നിവരുടെ വെടിക്കെട്ടിലാണ് ലങ്കന് ജയം. സ്കോര് ബംഗ്ലാദേശ്: 1714 20, ശ്രീലങ്ക: 1725 18.5 ഓവര്. ഒരു ഘട്ടത്തില് 79 റണ്സിന് നാലുവിക്കറ്റ് എന്ന നിലയില് തകര്ന്ന ശ്രീലങ്കയെ അസലങ്കയും രജപക്സയും ചേര്ന്ന് രക്ഷിക്കുകയായിരുന്നു. ഇന്നിങ്സിന്റെ തുടക്കം തൊട്ട് ഒടുക്കം വരെ വീരോചിതമായി പൊരുതിയ അസലങ്കയാണ് ശ്രീലങ്കയക്ക് ഈ വിജയം സമ്മാനിച്ചത്. തകര്പ്പന് ഇന്നിങ്സാണ് താരം കാഴ്ചവെച്ചത്. 172 റണ്സ് വിജയലക്ഷ്യവുമായി ബാറ്റിങ്ങിനിറങ്ങിയ ശ്രീലങ്കയ്ക്ക് തുടക്കത്തില് തന്നെ പിഴച്ചു. വിശ്വസ്തനായ കുശാല് പെരേരയെ ആദ്യ ഓവറില് തന്നെ ടീമിന് നഷ്ടമായി. നാലാം പന്തില് സ്വീപ്പ് ഷോട്ടിന് ശ്രമിച്ച പെരേരയെ നസും അഹമ്മദ് ക്ലീന് ബൗള്ഡാക്കി. വെറും ഒരു റണ് മാത്രമാണ് താരത്തിന് നേടാനായത്. പെരേരയ്ക്ക് പകരം ചരിത് അസലങ്ക ക്രീസിലെത്തി. രണ്ട് സിക്സുകള് നേടിക്കൊണ്ട് അസലങ്ക വരവറിയിച്ചു. അസലങ്ക ആക്രമിച്ച് കളിച്ചപ്പോള് നിസങ്ക അതിനുവേണ്ട എല്ലാ പിന്തുണയും നല്കി. പതിയെ നിസങ്കയും ആക്രമിച്ച് കല്ക്കാന് തുടങ്ങിയതോടെ ബംഗ്ലാദേശ് അപകടം മണത്തു. 5.4 ഓവറില് ടീം സ്കോര് 50 കടന്നു. പിന്നാലെ അസലങ്കയും നിസങ്കയും അര്ധസെഞ്ചുറി കൂട്ടുകെട്ട് പടുത്തുയര്ത്തി. ബാറ്റിങ് പവര്പ്ലേയില് ശ്രീലങ്ക ഒരു വിക്കറ്റ് നഷ്ടത്തില് 54 റണ്സെടുത്തു. എട്ടോവറില് നിസ്സങ്കയും അസലങ്കയും ചേര്ന്ന് ടീം സ്കോര് 71ല് എത്തിച്ചു. എന്നാല് ഒന്പതാം ഓവറില് ഷാക്കിബ് അല് ഹസ്സന് ഈ കൂട്ടുകെട്ട് പൊളിച്ചു. 21 പന്തുകളില് നിന്ന് 24 റണ്സെടുത്ത നിസ്സങ്കയെ ക്ലീന് ബൗള്ഡാക്കി ഷാക്കിബ് ശ്രീലങ്കയയ്ക്ക് പ്രഹരമേല്പ്പിച്ചു. നിസ്സങ്കയ്ക്ക് പകരം ക്രീസിലെത്തിയ ആവിഷ്ക ഫെര്ണാണ്ടോയെ അതേ ഓവറില് തന്നെ ക്ലീന് ബൗള്ഡാക്കി ഷാക്കിബ് ശ്രീലങ്കയ്ക്ക് ഇരട്ട പ്രഹരമേല്പ്പിച്ചു. റണ്സൊന്നുമെടുക്കാതെ ഫെര്ണാണ്ടോ മടങ്ങി. ഇതോടെ ശ്രീലങ്ക പരുങ്ങലിലായി. പിന്നാലെ വന്ന ഹസരംഗയ്ക്കും പിടിച്ചുനില്ക്കാനായില്ല. ആറ് റണ്സ് മാത്രമെടുത്ത താരത്തെ മുഹമ്മദ് സെയ്ഫുദ്ദീന് നയീമിന്റെ കൈയിലെത്തിച്ചു. ഇതോടെ ശ്രീലങ്ക 79 ന് നാല് എന്ന നിലയിലേക്ക് വീണു. ഹസരംഗയ്ക്ക് പകരം ഭനുക രജപക്സ ക്രീസിലെത്തി ഒരറ്റത്ത് തുടര്ച്ചയായി വിക്കറ്റുകള് വീഴുമ്ബോഴും തളരാതെ പിടിച്ചുനിന്ന അസലങ്ക അര്ധസെഞ്ചുറി നേടി. 32 പന്തുകളില് നിന്നാണ് താരം അര്ധശതകത്തിലെത്തിയത്. 13 ഓവറില് ടീം സ്കോര് 100 കടന്നു. മഹ്മദുള്ള എറിഞ്ഞ 14ാം ഓവറില് രണ്ട് സിക്സ് നേടിക്കൊണ്ട് അസലങ്ക സമ്മര്ദം കുറച്ചു. രജപക്സയും നന്നായി കളിക്കാന് തുടങ്ങിയതോടെ ശ്രീലങ്ക വിജയപ്രതീക്ഷ പുലര്ത്തി. അസലങ്കയെയും രജപക്സയെയും പുറത്താക്കാനുള്ള അവസരം ലിട്ടണ് ദാസ് പാഴാക്കി. രണ്ട് ക്യാച്ചുകളും താരം കൈവിട്ടു. ഇത് മത്സരത്തില് നിര്ണായകമായി. സെയ്ഫുദ്ദീന് എറിഞ്ഞ 16ാം ഓവറില് രണ്ട് സിക്സും രണ്ട് ഫോറുമടിച്ച് രജപക്സ കൊടുങ്കാറ്റായി മാറി. ഈ ഓവറില് 22 റണ്സാണ് പിറന്നത്. ഈ ഓവര് കളിയുടെ ഗതി മാറ്റി. തൊട്ടടുത്ത ഓവറില് ശ്രീലങ്ക 150 മറികടന്ന് വിജയമുറപ്പിച്ചു. പിന്നാലെ രജപക്സ അര്ധശതകം നേടി. 28 പന്തുകളില് നിന്നാണ് താരം അര്ധസെഞ്ചുറി കുറിച്ചത്. പക്ഷേ രജപക്സയ്ക്ക് ടീമിനെ വിജയത്തിലെത്തിക്കാനായില്ല. നസും അഹമ്മഗ് എറിഞ്ഞ 19ാം ഓവറില് താരം ക്ലീന് ബൗള്ഡായി. 31 പന്തുകളില് നിന്ന് മൂന്ന് വീതം സിക്സിന്റെയും ഫോറിന്റെയും അകമ്ബടിയോടെ 53 റണ്സെടുത്താണ് താരം ക്രീസ് വിട്ടത്. പിന്നാലെ നായകന് ഡാസണ് ശനക ക്രീസിലെത്തി. ശനയെ കൂട്ടുപിടിച്ച് അസലങ്ക ശ്രീലങ്കയെ വിജയത്തിലെത്തിച്ചു. അസലങ്ക 49 പന്തുകളില് നിന്ന് അഞ്ച് വീതം സിക്സിന്റെയും ഫോറിന്റെയും അകമ്ബടിയോടെ 80 റണ്സെടുത്ത് പുറത്താവാതെ നിന്നു. ശനക ഒരു റണ്സെടുത്തു. ബംഗ്ലാദേശിനുവേണ്ടി നസും അഹമ്മദ്, ഷാക്കിബ് അല് ഹസ്സന് എന്നിവര് രണ്ട് വിക്കറ്റ് വീഴ്ത്തിയപ്പോള് മുഹമ്മദ് സെയ്ഫുദ്ദീന് ഒരു വിക്കറ്റ് നേടി. ടോസ് നഷ്ടപ്പെട്ട് ബാറ്റിംഗിനിറങ്ങിയ ബംഗ്ലാദേശ് നിശ്ചിത 20 ഓവറില് നാല് വിക്കറ്റിന് 171 റണ്സ് നേടി. 52 പന്തില് 62 റണ്സ് നേടിയ ഓപ്പണര് മുഹമ്മദ് നൈമാണ് ടോപ് സ്കോറര്. അവസാന ഓവറുകളില് മുഷ്ഫീഖുര് റഹീം37 പന്തില് 57 വേഗം സ്കോര് ചെയ്തത് ബംഗ്ലാദേശിനെ തുണയ്ക്കുകയും ചെയ്തു. ലിറ്റണ് ദാസിനെ പവര്പ്ലേയിലെ അവസാന ഓവറില് നഷ്ടമായെങ്കിലും ഭേദപ്പെട്ട തുടക്കം ലഭിച്ചു ബംഗ്ലാദേശിന്. ആറ് ഓവറില് 41 റണ്സുണ്ടായിരുന്നു മഹമ്മദുള്ളയ്ക്കും സംഘത്തിനും. ആറാം ഓവറിലെ അഞ്ചാം പന്തില് ലിറ്റണെ16 ശനകയുടെ കൈകളില് ലഹിരു കുമാര എത്തിക്കുകയായിരുന്നു. ഒരോവറിന്റെ ഇടവേളയില് ചമിക കരുണരത്നെ സ്റ്റാര് ഓള്റൗണ്ടര് ഷാക്കിബ് അല് ഹസനെ10 ബൗള്ഡാക്കുകയും ചെയ്തു. എന്നാല് മൂന്നാം വിക്കറ്റില് മുഹമ്മദ് നൈമും മുഷ്ഫീഖുര് റഹീമും ബംഗ്ലാ കടുവകളെ മുന്നോട്ടുനയിച്ചു. ഇതോടെ 14ാം ഓവറില് ടീം സ്കോര് 100 കടന്നു. 17ാം ഓവറില് ഫെര്ണാണ്ടോയാണ് ഈ കൂട്ടുകെട്ട് പൊളിച്ചത്. 52 പന്തില് 62 റണ്സെടുത്ത നൈമിനെ റിട്ടേണ് ക്യാച്ചില് മടക്കി. 73 റണ്സാണ് മൂന്നാം വിക്കറ്റില് പിറന്നത്. ഇതിനുശേഷം ബൗണ്ടറികളുമായി മുഷ്ഫീഖുര് കളംനിറഞ്ഞതോടെ ബംഗ്ലാദേശ് മികച്ച സ്കോറിലെത്തുകയായിരുന്നു. മുഷ്ഫീഖുര് 32 പന്തില് അര്ധ സെഞ്ചുറി പൂര്ത്തിയാക്കി. ഇതിനിടെ 19ാം ഓവറില് അഫീഫ് ഹൊസൈന് ഏഴില് നില്ക്കേ ലഹിരുവിന്റെ ത്രോയില് റണ്ണൗട്ടായി. 20 ഓവര് പൂര്ത്തിയാകുമ്ബോള് മുഷ്ഫീഖുറിനൊപ്പം37 പന്തില് 57, നായകന് മഹമ്മദുള്ള5 പന്തില് 10 പുറത്താകാതെ നിന്നു. ശ്രീലങ്കയ്ക്ക് വേണ്ടി ചമിക കരുണരത്നെ, ബിനുര ഫെര്ണാണ്ടോ, ലാഹിരു കുമാര എന്നിവര് ഓരോ വിക്കറ്റ് വീതം വീഴ്ത്തി. Stories you may Like